Downloaded from YTS.MX
Official YIFY movies site: YTS.MX
Φύλαξέ με, Αλλάχ, από τον Σατανά.
Στις 14/8/1979, ο μουλάς Λατίφ Σεράνι του Βιράνσεχιρ κατέγραψε
το πιο αποκρουστικό συμβάν με Τζίνι, σε χωριό της Ανατολίας.
Όταν εξαφανίστηκε, άφησε πίσω λίγα φυλαχτά, απαγορευμένες σημειώσεις
και ηχογραφήσεις...
Δεν υπάρχει άλλος θεός, ειμή μόνον Εσύ. Δόξα σε Σένα.
Ήμουν στ' αλήθεια από τους άδικους.
ΜΟΥΛΑΣ: Η ΩΜΟΤΗΤΑ ΑΥΤΗ ΕΙΝΑΙ ΠΡΟΑΓΓΕΛΟΣ ΚΑΤΑΣΤΡΟΦΗΣ!
14 Αυγούστου, 3:43 π.μ.
Είμαι ο μουλάς Λατίφ Σεράνι του Βιράνσεχιρ.
ΑΛΛΟΚΟΤΟΙ ΗΧΟΙ ΑΠΟ ΤΟ ΧΑΜΕΝΟ ΧΩΡΙΟ ΜΥΣΤΙΚΟ 5.000 ΕΤΩΝ
Παντελεήμων Αλλάχ, ευλόγησέ με με το έλεός Σου.
Θα το κρατούσα κρυφό.
Αποφάσισα, όμως, αλλιώς, έστω κι αν ξέρω
ότι θα με βρει ο έσχατος τρόμος.
"Η άσκηση μαγείας
είναι λατρεία του Σατανά", τους είπα,
αλλά δεν άκουσαν.
Μάρτυς μου ει, Κύριε, δεν άκουσαν τα λόγια μου.
ΣΑΤΑΝΙΚΟ ΜΥΣΤΙΚΟ 5.000 ΕΤΩΝ
Τώρα, και πάλι με τη βοήθειά σου,
κατανοώ ότι υπάρχει κάτι
πολύ χειρότερο από τη μαγεία.
ΑΝΘΡΩΠΙΝΑ ΚΟΚΚΑΛΑ ΠΡΟΣΦΟΡΑ ΣΤΑ ΤΖΙΝΙ
Ζητώ καταφύγιο στην κρίση Σου από τις κατάρες και την οργή των Τζίνι.
Τώρα θα πω την ιστορία μου.
Ο Αλλάχ ας με συγχωρέσει.
Έρχεται.
-Βοήθησέ την. -Έλα, καλή μου.
-Σπρώξε. -Σπρώξε, καλή μου.
Έλα, καλή μου.
Έρχεται.
Σπρώξε, γλυκιά μου.
Εδώ είναι, κοντεύει.
Μια σπρωξιά και τέλειωσε.
-Ήρθε. -Κοντεύει.
Επιτέλους, ήρθε το μωρό.
Εντάξει, τέλειωσε.
Είναι εδώ.
Τέλειωσε.
Ήρθε το μωρό, καλή μου, μην ανησυχείς.
Είναι γερό.
Γρήγορα, περιμένουν, πάνε ώρες!
-Φέρ' το μου! -Δώσ' μου το πίσω. Ποιος είναι αυτός;
-Πού πας το μωρό μου; -Πάμε!
Πού το πας;
Μην του δίνετε το μωρό μου!
-Ήρεμα, καλή μου. -Πού πας το μωρό μου;
-Πού το πας; -Έλα τώρα.
Αφήστε με!
Αφήστε με! Το μωρό μου...
Πάει πια.
-Για όνομα του Αλλάχ! -Ξάπλωσε.
Βοηθήστε με!
Ομέρ.
Ομέρ, ξύπνα.
Τι;
Κάτι άκουσα από κάτω.
Ναι...
Ομέρ!
Δεν κοιμήθηκες καλά, γλυκιά μου;
Όχι, εντάξει.
Έχω πονοκέφαλο, όμως.
Φέρεσαι παράξενα.
Ξέχασα να φτιάξω φρυγανιά.
Δεν πειράζει, φεύγω σε λίγο.
Τα λέμε, γλυκιά μου.
Μην αργήσεις αυτή τη φορά.
Εντάξει.
Σεντά!
Κάποιος είναι στο σπίτι!
-Ποιος; -Δεν ξέρω.
Μπήκε την ώρα που κοιμόμουν. Αυτός έκλεισε την πόρτα.
Ηρέμησε.
Δεν είναι κλειστή.
Σεντά, μη.
Ποιος είναι εδώ;
Από σκύλο είναι.
Ποιον σκύλο; Μη γίνεσαι γελοία.
Ορίστε;
Σεντά, κάποιος ήταν εδώ.
Σου είπα, μπήκε από την πόρτα. Δεν καταλαβαίνεις;
Κοίτα τις πατημασιές. Σου φαίνονται ανθρώπινες;
-Εμένα μου φαίνονται σκύλου. -Σκύλου;
Ναι, ο σκύλος άνοιξε και τα ντουλάπια!
Ντιλέκ, καλή μου,
γιατί να κάνει χάλια μόνο την κουζίνα;
Πού να ξέρω;
Ούτε εγώ ξέρω.
Απλώς προσπαθώ να σε ηρεμήσω.
Μην το κάνεις!
Δεν με ηρεμείς, με θυμώνεις κι άλλο!
Τότε πάρε κάμερα ασφαλείας. Μην αρχίσω...
Έχεις δίκιο.
Ο χαζός ο άντρας μου δεν καταλαβαίνει.
Χίλιες φορές του το 'χω πει.
Όλο το αναβάλλει.
Και τώρα να τι έγινε.
Μη γίνεσαι δραματική.
Δεν έχεις εσύ πρόβλημα.
Εγώ πρέπει να ζήσω εδώ!
Εντάξει.
Ας καθαρίσουμε και να πάμε να πάρουμε αέρα.
Έλα.
Ντιλέκ;
Γύρισα, αγάπη μου.
Ο Ακενατόν, ο ατρόμητος φαραώ της αρχαίας Αιγύπτου,
που κήρυξε πόλεμο σε κάθε τι κακό και υπερασπίστηκε τον μονοθεϊσμό,
έδειξε τον Παντεπόπτη Οφθαλμό.
Άραγε, κατοικεί ακόμα το μάτι στην κορυφή της πυραμίδας
ή η ανθρωπότητα βρίσκεται μπροστά σε μια απαράμιλλη κατάρα
που έχει μπει σε κάθε σπίτι;
1.400 χρόνια πριν, ο βεδουίνος αλχημιστής Ντουτζεγιέ αλ-Χαραμπί
μίλησε για ένα ον που απλώνεται σ' όλη τη Γη σαν ιστός αράχνης.
Όπως είπε, όταν το κακό αρχίσει να κυριεύει τον κόσμο,
το πλάσμα θα μπει στα σπίτια
και θα δηλητηριάσει την ανθρώπινη ψυχή.
Οι Άραβες αλχημιστές ονόμασαν το πλάσμα, που αναφέρεται και στο Κοράνι,
Τέρας της Γης.
Ο κόσμος δεν καταλάβαινε τι είναι αυτό το τρομερό, ευφυές πλάσμα
μέχρι τώρα.
Η απάντηση είχε μόνο τρία γράμματα.
"www".
Ο Παγκόσμιος Ιστός.
Ο ιστός που απλώνεται σ' όλη τη Γη.
Ο ιστός έχει μπει σε κάθε σπίτι.
Και το όνομα του πλάσματος...
είναι Internet.
Αν είναι πράγματι το Internet αυτό που είδαν οι προφητείες,
πώς θα είναι η συντέλειά μας;
Η απάντηση κρύβεται στην πιο ιερή βιβλιοθήκη του ανθρώπου,
με άλλα λόγια στο ίδιο μας το DNA.
Καλημέρα, υπναρού.
Μη με κοροϊδεύεις.
Τι έπαθες;
Κράμπα!
Μια στιγμή. Κάτσε πίσω.
Δώσ' μου το πόδι σου.
Χαλάρωσε, ηρέμησε.
Να το τεντώσω λίγο...
Γιατί είχες κλειστό το κινητό;
Σου ορκίζομαι, είσαι χειρότερη από τη μάνα μου.
Ομέρ...
κάποιος μπήκε στο σπίτι σήμερα.
Τι πράγμα;
Θα μπορούσε να συμβεί κακό.
Αν έπεφτα πάνω στον διαρρήκτη;
Δεν ήταν σίγουρα διάρρηξη.
Με σκοτώνεις, Ομέρ.
Μην τα ξαναλέμε, σε παρακαλώ.
Μα δεν λείπει τίποτα, γλυκιά μου.
Ομέρ,
αν δεν βάλεις κάμερα ασφαλείας,
σου ορκίζομαι, θα φύγω.
Θα πάρουμε αύριο πρωί πρωί.
Εντάξει;
Ικανοποιήθηκες;
Όλα καλά;
-Σου μιλάω! -Καληνύχτα!
Γρήγορα, περιμένουν, πάνε ώρες!
Ποιος είναι αυτός;
Δώσ' το πίσω! Ποιος είναι;
Γιατί μου παίρνετε το μωρό μου;
Πού πάνε το μωρό μου; Σταματήστε!
Δώσ' μου πίσω το μωρό!
Ομέρ.
Τι τρέχει, Ντιλέκ;
Δεν μ' έπιανε ύπνος.
Πάλι τα ίδια, Ντιλέκ;
Έλα να ξαπλώσεις.
Τα τζιν του Χαρίθ.
Τα τζιν του...
Χαρίθ...
Τα τζιν...
Ντιλέκ!
Τι έγινε;
Μάτωσε η μύτη σου.
Τι έχεις πάθει, γλυκιά μου;
Είσαι...
Τι;
Ντιλέκ;
Πού πας, Ντιλέκ;
Ντιλέκ;
Τι είναι, γλυκιά μου; Έλα δω.
Πάει, πέρασε.
Όλα καλά.
Όλα καλά, μωρό μου.
Είδες εφιάλτη, εντάξει;
Τι ήταν;
-Με ξύπνησε ένας θόρυβος. -Εντάξει.
Δεν κατάλαβα ότι ήταν όνειρο.
Υπήρχαν ξένοι στο σπίτι.
Δεν τους έβλεπα...
αλλά ήταν γύρω μου.
Οι ψίθυροι... Οι κραυγές...
Άκουγα ένα μωρό να κλαίει.
Μετά βρέθηκα εδώ μέσα.
-Είδα τον καθρέφτη. -Ωραία.
Κάτι ήταν γραμμένο πάνω.
Και κάτι αριθμοί. 7-7-3-0.
Το θυμάμαι.
-Εφτά, εφτά, τρία, μηδέν; -Ναι.
-Ωραία. -Κάτι έγινε στη γωνία.
Είχα ένα στιλέτο.
Πήγα στην κρεβατοκάμαρα.
Σε σκότωσα.
-Με σκότωσες; -Ναι.
Και μετά;
Ξαναγύρισα εδώ.
Ένας άντρας...
Ένας νεκρός άντρας.
Υπήρχε αίμα.
Και γάλα.
Και τρομαχτικά πρόσωπα.
Ψιθύριζαν.
Τι έλεγαν;
"Τα τζίνι του Χαρίθ..."
Έλεγαν "Τα τζίνι του Χαρίθ".
Και;
Αυτό είναι όλο;
Εντάξει, γλυκιά μου.
Πέρασε.
Ήταν ένας φριχτός εφιάλτης και πέρασε. Εντάξει;
Δεν έχεις λόγο να φοβάσαι. Είμαι εδώ.
Ξέρεις κάτι;
Το υποσυνείδητό σου θα είναι.
Ξέρεις το διήγημα Όρκος του Ομέρ Σεϊφετίν;
Ένα λυσσασμένο σκυλί επιτίθεται σε παιδιά και τέτοια.
Ένα από τα παιδιά λέγεται, μάλιστα, Ομέρ.
Το διάβασα όταν ήμουν παιδί
και τα επόμενα βράδια
έβλεπα στον ύπνο μου σκυλιά να μου επιτίθενται.
Πάλευα συνεχώς με λυσσασμένα σκυλιά.
Και;
Και ο διαρρήκτης μπήκε στο σπίτι
και μετά στο όνειρό σου, γλυκιά μου.
Τόση ώρα μιλάς για να πεις αυτό;
Αυτό συνέβη, γλυκιά μου.
Τα χέρια μου τρέμουν ακόμα, δεν βλέπεις;
Θες να σου ερμηνεύσω το όνειρο;
Σιγά μην μπορείς.
Ποιος, εγώ;
Είμαι ο καλύτερος ερμηνευτής.
Πρώτα απ' όλα, μου έμαθε η γιαγιά μου να ερμηνεύω όνειρα.
Ναι, καλά.
Αντικατοπτρίζουν την πραγματικότητα, σαν καθρέφτης.
Ωραία ατάκα.
Για να δεις τι σημαίνει το όνειρο,
πρέπει να δεις όχι αυτό, αλλά την αντανάκλασή του.
Λοιπόν, στο όνειρό σου με σκότωσες.
-Σωστά. -Ποιο είναι το αντίθετο του θανάτου;
-Η ζωή. -Ακριβώς.
Άρα, θα ζήσουμε κι οι δυο πολύ.
-Να πάρει! -Τι έγινε;
-Είδες αίμα, έτσι; -Ναι.
-Δεν θα συμβεί. -Ποιο;
-Το αίμα χαλάει τα όνειρα. -Γιατί;
Ξέχνα όλα αυτά που είπα.
Δεν θα συμβούν.
Και τι;
Η πραγματικότητα, ο καθρέφτης, η αντανάκλαση...
Πάει, τέλος;
Ναι.
Τι τρέχει;
Γιατί με κοιτάς έτσι;
Έχω ερεθιστεί.
-Έχεις ερεθιστεί; -Ναι.
Αίμα... γάλα...
στιλέτο... κι ένας ωραίος πισινός!
-Διεστραμμένε! -Είμαι. Έλα δω.
Ο διεστραμμένος Ομέρ θέλει μωρό!
03:04 Μ.Μ. ΚΑΜΕΡΑ 01
Κάμερα Ένα...
έτοιμη.
03:04 Μ.Μ. ΚΑΜΕΡΑ 02
Κάμερα Δύο...
έτοιμη.
Κάμερα Τρία...
03:04 Μ.Μ. ΚΑΜΕΡΑ 03
έτοιμη και σε λειτουργία.
Και κάμερα Τέσσερα...
Συμβαίνει τίποτα;
Όχι, δουλεύει μια χαρά.
Τέλεια.
03:04 Μ.Μ. ΚΑΜΕΡΑ 02
-Πώς είμαι; -Πανέμορφη, γλυκιά μου.
-Τα μαλλιά μου; -Υπέροχα.
Πες μου αλήθεια.
Τι ομορφιά είναι αυτή!
Σαν σταρ του σινεμά, αγάπη μου.
-Πάμε, μην αργήσουμε. -Εντάξει.
Πού έβαλα το κλειδί του αυτοκινήτου;
-Δεν ξέρω. -Μήπως το είδες;
03:04 Μ.Μ. ΚΑΜΕΡΑ 01
-Όχι. -Παράξενο...
Να το.
03:04 Μ.Μ. ΚΑΜΕΡΑ 02
Έλα, πάμε.
Μην αργήσουμε.
Έρχομαι.
Πού είναι η τσάντα μου;
Να την.
03:05 Μ.Μ. ΚΑΜΕΡΑ 01
03:05 Μ.Μ. ΚΑΜΕΡΑ 03
Ντιλέκ;
Έλα, Ντιλέκ, θ' αργήσουμε!
ΚΛΑΜΠ KADIFE
Καλύτερα να βλέπουμε εσένα.
Έλα, φίλε, μαλακίες.
Ορκίζομαι, σου λέω την αλήθεια.
Κορίτσια, τον πιστεύετε τον βλάκα;
-Δεν απαντώ. -Εγώ ναι.
Μα πώς μπορείς;
Λέει ότι το φίδι τη βρίσκει αγγίζοντάς την
και το πιστεύεις;
-Γιατί όχι; -Για όνομα.
-Είναι θέμα ορμονών. -Τι;
Θέμα ορμονών!
Όταν το ίδιο φίδι αγγίξει άντρα,
γίνεται επιθετικό.
Η γυναικεία σάρκα το καλμάρει.
-Αλήθεια; -Το ορκίζομαι.
Ίσως επειδή οι γυναίκες έχουν διαφορετική μυρωδιά.
Κι ο Αλ Πατσίνο το έπαθε στο Άρωμα Γυναίκας.
Ο χωριάτης ο άντρας σου δεν το 'χει δει.
Άει γαμήσου, σνομπαρία!
Ελάτε, παιδιά.
-Είναι τα γενέθλιά της. -Σωστά.
Ελάτε.
-Χαίρομαι που ήρθατε. -Χρόνια πολλά.
Χρόνια πολλά, αγάπη μου.
Αγριεύει το πράγμα.
-Ορίστε. -Ευχαριστώ.
Κάνε πιο κει.
Πειρατικά DVD; Ντροπή σου. Πάρε τα κανονικά.
Η Θάλασσα Μέσα Μου.
-Τι είναι αυτό; -Ισπανική ταινία.
Έναν χρόνο είναι εδώ, δεν την είδαμε ακόμα.
Άσ' την αυτήν, έχεις καμιά χολιγουντιανή δράσης;
-Τίποτα καλό. -Σίγουρα. Αυτές είναι καινούριες.
Έμαθα ότι βάλατε κάμερες. Χαίρομαι.
Και κάμερες και συναγερμό.
Έχουμε απόλυτη ασφάλεια στο σπίτι.
Μια που μιλάμε για κάμερες, Ντιλέκ,
θυμάσαι το όνειρο που είδες;
Το έψαξα λίγο. Να μιλήσουμε;
Φυσικά.
Πολύ αργά. Της το ερμήνευσα εγώ.
-Αλήθεια; -Ναι, είπε κάτι βλακείες.
Δεν θα δούμε ταινία;
Άσε την ταινία, ας τον ακούσουμε.
Φίλε...
δεν παίζεσαι.
Έλα.
Πες μου, Χαρούν.
Είδες τους αριθμούς 7-7-3-0, σωστά;
Δεν το καταλάβαινα,
αλλά ρώτησα κάποιον. Θα μου απαντήσει σύντομα.
Και;
Και είπες "τα τζίνι του Χαρίθ".
Το έλεγαν συνεχώς.
Χαρίθ είναι το παλιό όνομα του Σατανά. Είναι πρόγονος των τζίνι.
Πριν γίνει ο Σατανάς;
Ναι, τότε που ήταν άγγελος.
Οι αρχαίοι Αιγύπτιοι τον έλεγαν Ώρο.
Ορίστε.
Άλλαζε τον κόσμο με μόνο ένα μάτι.
Ήταν πατέρας φυλαχτών για το μάτι.
Ο Αιγύπτιος Σατανάς.
Το φυλαχτό είναι το μάτι του Σατανά;
Ακριβώς.
-Ξέρεις πώς τον έλεγαν αλλιώς; -Πώς;
-Κεμ. -Όπως το κακό μάτι.
Και γύρευαν προστασία στο μάτι του Σατανά
για το κακό μάτι;
Ή ήταν γελασμένοι ή δεν ήξεραν.
Πάμε πάλι στο όνειρο.
Με απλά λόγια...
αν είδες τον Χαρίθ στο όνειρό σου,
το κακό μάτι του Τζίνι σε κοιτάζει.
Τι λες τώρα.
Άκου...
Ήξερε η Ντιλέκ για τον Χαρίθ πριν της το πω;
Δεν ήξερα.
Πώς να ονειρευτείς κάτι αν δεν ξέρεις τίποτα γι' αυτό;
Χαρούν, θέλεις να την πιάσει πανικός;
Μια στιγμή, θέλω να το ακούσω.
-Τι είναι αυτό; -Κοράλι.
-Τι κάνει; -Λέγεται και πέτρα του Τζίνι.
Πέτρα του Τζίνι; Τι θα πει αυτό;
Για τους αρχαίους Αιγυπτίους και τους Βαβυλώνιους,
όλες οι αρρώστιες έρχονται από τα Τζίνι
και μαντεύεις αν κάποιος έχει δαιμονιστεί
με αυτή την πέτρα.
Πώς;
Με το τρίτο μάτι, που είναι στην παλάμη.
Το τρίτο μάτι;
Σύμφωνα μ' αυτούς,
το τζίνι εγκαθίσταται πρώτα στο σώμα,
κι έπειτα αρχίζει να βλέπει με το τρίτο μάτι στην παλάμη.
Έχει κάποια σχέση το Χέρι της Φατιμά;
Ναι. Αυτό, το διάβασμα του καφέ, της παλάμης, τα ταρό...
όλα συνδέονται με το τρίτο μάτι.
Κι αυτοί που βλέπουν την αρρώστια διαβάζοντας το χέρι;
Ναι. Η βιοενέργεια, τα τσάκρα, ο κβαντισμός, όλα.
Ακόμα και...
η σφραγίδα των Ιλουμινάτι λένε ότι φτιάχτηκε με βάση αυτό.
Ενδιαφέρον.
Έλα τώρα, υπερβάλλεις.
Ομέρ!
Κάνω λάθος;
Ο τύπος συνδέει το όνειρό σου με τους Ιλουμινάτι.
Καλά, το κλείνω. Συνέχισε.
Αυτά τα πλάσματα που κυριεύουν το σώμα
τα λένε Δαιμόνια της Μοίρας.
Δαιμόνια της Μοίρας, έτσι;
Ναι.
Επειδή αυτά τα τζίνι...
έχουν τη δύναμη να επηρεάζουν τη ζωή
ψιθυρίζοντάς μας διαρκώς και μπερδεύοντάς μας.
-Συνέχισε. -Τώρα...
αν είδες...
τον Χαρίθ στον ύπνο σου...
σημαίνει πως ένα τζίνι σε παρακολουθεί.
Ναι;
Αλλά δεν ξέρουμε αν σ' έχει κυριεύσει ή όχι.
Και πώς θα το μάθουμε;
Μ' αυτό το κοράλι.
Πρέπει να κλείσεις τα μάτια σου.
Αν συνεχίσεις να βλέπεις με το τρίτο μάτι,
τότε πράγματι σε στοιχειώνει τζίνι.
Εντάξει.
Θέλω να μάθω. Δείξε μου.
Ας αρχίσουμε. Να κλείσουμε τα φώτα.
Βάλε την παλάμη στην πέτρα, έτσι.
Κλείσε τα μάτια.
Εντάξει.
Φαντάσου ένα μάτι στην παλάμη σου.
Ωραία.
Τώρα κοίτα την πέτρα μ' αυτό το μάτι.
Τα αληθινά σου μάτια δεν υπάρχουν.
Είσαι τυφλή.
Εντάξει. Προσπαθώ.
Γύρω σου είναι πίσσα σκοτάδι.
Ναι.
Είναι πολύ σκοτεινά, δεν βλέπω.
Είσαι σ' αυτό το δωμάτιο...
αλλά είσαι μόνη.
-Εμείς δεν είμαστε εδώ. -Εντάξει.
Είμαι στο δωμάτιο.
Δεν υπάρχει κανείς.
Τα μάτια σου είναι δεμένα.
Ναι.
Σήκωσε το χέρι...
και δείξε μου την παλάμη σου.
Το έκανα.
Κάτι γίνεται.
Τι πράγμα;
Δεν ξέρω.
Άκουσα κάτι, αλλά δεν το βλέπω.
7-7-3-0
Έχεις μάτι στην παλάμη, Ντιλέκ;
Ναι.
Έχω μάτι στην παλάμη.
Τι βλέπεις με το μάτι;
Ντιλέκ!
Θα πεθάνεις αν πατήσεις εδώ.
Ντιλέκ!
Θα πεθάνεις αν πατήσεις εδώ.
Ντιλέκ, άνοιξε τα μάτια!
Άνοιξε τα μάτια.
Τι είδες;
7-7-3-0
Λοιπόν, Χαρούν...
τι έγινε; Ξέρεις κάτι γι' αυτό;
Οι ίδιοι αριθμοί, 7-7-3-0.
Ένας ανάποδος σταυρός.
Δεν βλέπω τη σχέση.
-Άρα, τι κάνουμε; -Θέλω να πω...
ξέρω μερικά πράγματα, αλλά...
δεν είμαι ειδικός. Είναι πάνω από μένα.
Και γιατί ανακατεύεσαι σε πράγματα πάνω από σένα;
Κατάφερες μόνο να τους μπερδέψεις όλους.
Μίλησα σε κάποιον για το όνειρό της...
και μου έδωσε αυτό το κοράλι
και μου εξήγησε την τελετή που κάναμε.
Ποιος είναι; Κανένας εξορκιστής;
Όχι, καμιά σχέση.
Μια πολύ μορφωμένη γυναίκα.
Γυναίκα;
Ποια είναι, Χαρούν; Την ξέρω;
Θυμάσαι το ξένο ντοκιμαντέρ που γύρισαν πρόσφατα;
-Ναι. -Ήταν η οργανώτρια.
Εκεί τη γνώρισα. Τη λένε Μπέλκις.
Και τελικά τι θα μου συμβεί;
Μου είπε να της τηλεφωνήσω μετά την τελετή.
Κάν' το.
Ναι, Μπέλκις; Ο Χαρούν είμαι.
Πες μου, Χαρούν.
Θυμάσαι το όνειρο που σου είπα πως είδε η φίλη μου η Ντιλέκ;
Ναι, τι έγινε;
Κάναμε την τελετή με την πέτρα, όπως είπες.
Και;
Το είδε.
-Είδε ένα μάτι στην παλάμη... -Χαρούν...
Ναι, Μπέλκις;
Φέρε να τη δω την Τετάρτη.
Εντάξει. Καληνύχτα.
Καληνύχτα. Ο Αλλάχ να τη φυλάει.
Είσαι εδώ;
Εμπρός.
Φανερώσου.
Να σε δω.
Τι έπαθες, τρελάθηκες;
-Κάλεσα τον Σατανά κι ήρθες εσύ. -Ειρωνεία, έτσι;
Καταλαβαίνω, ξέρεις.
Αν βαρέθηκες τα σχόλιά μου, κάνω κι άλλα πράγματα.
Με τίποτα.
-Με τίποτα; Έλα δω. -Σε καμιά περίπτωση.
Είσαι εντάξει, έτσι;
Ν' αλλάξω θέμα;
Καλά είμαι, πες μου.
Μάντεψε τι έγινε σήμερα.
-Τι; -Θυμάσαι τον Οζάν;
Οζάν...
Τον παλιό σου συμμαθητή;
Αυτόν. Τον συνάντησα σήμερα.
Και;
Δεν είναι εκεί ο Ομέρ, έτσι;
Όχι, αλλά μπορεί να έρθει. Πες μου.
Με κάλεσε για φαγητό.
Και πήγες;
Φυσικά. Και πέρασα και ωραία.
-Αν το μάθει ο Χαρούν... -Δεν τελείωσα.
Μάλλον είχε ελπίδες στο φαγητό. Ο βλάκας με κάλεσε και σπίτι του.
-Μη μου πεις ότι πήγες. -Σου φαίνομαι ηλίθια;
Του είπα ότι παντρεύομαι.
Έπρεπε να δεις τα μούτρα του.
Πλήρωσε αμέσως και το έβαλε στα πόδια.
Είχες μια περιπέτεια, λοιπόν. Μπράβο!
Σιγά, καμιά περιπέτεια. Απλώς διασκέδασα.
Μάλλον ο Χαρούν δεν θα διασκέδαζε.
Μην αρχίσω καλύτερα. Όλο νεύρα είναι, τελευταία.
Σεντά, μη.
Μη μου πεις ότι αναβάλλεις τον γάμο.
Περίεργο.
Σεντά;
Σεντά! Απάντα, σε παρακαλώ!
Σήκωσέ το, γαμώτο!
10:04 Μ.Μ. ΚΑΜΕΡΑ 02
10:09 Μ.Μ. ΚΑΜΕΡΑ 06
Ορίστε.
Αγάπη μου, πες μου τα από την αρχή. Τι συνέβη;
-Σου τα είπα. -Δεν είπες τίποτα.
Ήσουν στο Skype με τη Σεντά
και κόπηκε η σύνδεση.
Μετά είδες κάποιον.
Δεν είπα ότι είδα κάποιον.
Απλώς καθόμουν εκεί...
και ξαφνικά κόπηκε το ρεύμα.
Πρώτα...
άκουσα ανάσες.
Σαν μουρμουρητό.
Μετά, κάτι...
ένιωσα κάτι να μου αγγίζει το σβέρκο.
-Άρα, μουρμουρητό... -Ναι.
...και κάτι σου άγγιξε το σβέρκο.
Τι ήταν;
Ποιος στα κομμάτια ανάσαινε;
Πού να ξέρω; Σου ορκίζομαι, δεν ξέρω.
Δεν είδα τίποτα.
Αλλά ήταν κοντά.
Άγγιξε το σβέρκο μου και μ' έσπρωξε.
-Σ' έσπρωξε; -Ναι!
Μ' έριξε κάτω.
Θα το έβλεπες στην κάμερα αν δεν κοβόταν το ρεύμα.
Τι; Γιατί με κοιτάς έτσι;
Τι θες να κάνω;
Να σου πω ότι το σπίτι είναι στοιχειωμένο;
Πες με και τρελή τώρα.
Καταλαβαίνεις ότι μου λες πως κάτι αόρατο σε άγγιξε;
Αλήθεια είναι.
Ίσως πρέπει να δεις κάποιον.
Τι;
Μπράβο.
Μπράβο, Ομέρ.
Τι έπαθες; Γιατί θυμώνεις;
Όλοι χρειάζονται βοήθεια.
Κανείς δεν θα σε πει τρελή αν πας σε ψυχίατρο, Ντιλέκ.
Με τίποτα.
Θα δω τη γυναίκα που έλεγε ο Χαρούν.
Τι;
Θα ζητήσεις βοήθεια από απατεώνισσα;
Για όνομα!
Σπούδαζες τόσα χρόνια
για να ζητάς συμβουλές από μια μάγισσα;
Παραιτούμαι!
04:39 Π.Μ. ΚΑΜΕΡΑ 03
7-7-3-0
ΤΟ ΧΩΡΙΟ ΤΩΝ ΤΡΙΩΝ ΣΚΙΩΝ
"Το Χωριό των Τριών Σκιών".
Ομέρ!
-Ομέρ! -Τι έγινε;
-Μια γυναίκα είναι στο σπίτι. -Ηρέμησε.
-Μια γυναίκα... -Όλα καλά.
Ηρέμησε!
Πού είναι;
Θέλω να φύγω απ' αυτό το σπίτι.
Μη γίνεσαι γελοία. Δεν φταίει το σπίτι.
Τότε ποιος φταίει;
Εσύ.
Βλέπεις πράγματα.
-Τι; -Τι εννοείς "τι";
Είδαμε τις κάμερες. Δεν υπάρχει τίποτα!
Κανείς δεν ήταν σπίτι!
-Μη μου φωνάζεις. -Δεν φωνάζω!
Σου λέω, ήταν κάποιος!
Ποιος ήταν, Ντιλέκ;
Κανένα τζίνι ήταν;
Ναι!
Τι είναι αυτό το τζίνι, μάγος;
Η κάμερα δεν το πιάνει. Εγώ δεν το βλέπω. Μόνο εσύ!
Τι στο...
Σώπα, όλα καλά. Ηρέμησε.
Ηρέμησε!
Σώπα.
Κάποιος μπήκε στο σπίτι. Μείνε εδώ!
Μη φεύγεις...
Φοβάμαι.
Ομέρ!
Ντιλέκ;
7-7-3-0
Ντιλέκ...
Εγώ είμαι! Εντάξει!
-Ομέρ! -Όλα καλά!
-Είναι εδώ! -Εντάξει.
Είναι εδώ. Τους είδα. Είναι εδώ!
Όλα καλά τώρα, αγάπη μου.
Θα γίνεις καλά.
Όλα καλά.
Ποιος στα κομμάτια είσαι;
Ομέρ, σταμάτα! Περίμενε!
Περίμενε!
Ομέρ!
Τι είναι αυτό;
Ποιος διάολος το έβαλε εδώ;
Τι διάολο θέλεις από μας;
Ποιος διάολος είσαι;
Ομέρ.
-Τι διάολο θέλεις; -Ομέρ!
Ομέρ...
Ποιος είσαι;
Πού είναι αυτή η γυναίκα;
Μη φωνάζεις, θα έρθει.
Εσύ φταις για όλα. Τι κάνουμε εδώ;
Μπορείς να μη σε πιάνει υστερία; Ξέρεις πολύ καλά.
Τι στο...
Μαμά...
Ντιλέκ;
Πού πας, Ντιλέκ;
Κράτα την.
Μαμά!
Άσ' την.
Παντοδύναμε Αλλάχ, διώξε κάθε τζίνι που κυρίεψε το παιδί σου!
Αφάνισε το κακό, Κύριε.
Μην πάρει ο Σατανάς την αθώα δούλη σου,
παντοδύναμε Αλλάχ!
Πόσο χρονών είσαι, Ντιλέκ;
Είκοσι οχτώ.
Είκοσι οχτώ. Το όνομα του πατέρα σου;
-Χουσεΐν. -Ωραία.
-Της μητέρας σου; -Ραχιμέ.
Πέθαναν κι οι δυο σε τροχαίο, έτσι;
Ναι...
-Και δεν έχεις αδέρφια. -Όχι.
Να δω τα μάτια σου.
Πόσο καλά κοιμάσαι;
Κοιμάμαι βαριά, αλλά...
δεν ήμουν πάντα έτσι. Πρόσφατα έγινε.
Δεν μπορώ να σηκώσω το κεφάλι από το μαξιλάρι.
Κάτι άλλο;
Νιώθω ότι κάτι με απασχολεί.
Σαν τι;
Νιώθω συνεχώς ότι θα γίνει κάτι κακό.
Νιώθω...
πράγματα γύρω μου εδώ και τρεις μέρες.
Ειδικά τη νύχτα κι όταν είμαι μόνη.
Κλείσε τα μάτια.
Άγγιξέ τα.
Άγγιξέ τα όλα σταθερά.
Διάλεξε ένα.
Άνοιξε τα μάτια.
Γιατί αυτό;
Δεν ξέρω.
Μη μου λες ψέματα, διαβόλου σπέρμα. Απάντα σ' αυτό που ρωτάω!
Τι;
Δεν φοβάσαι τον Αλλάχ;
Όχι.
Γιατί την κυνηγάς; Τι θες; Πες μου.
Ποιος σ' έστειλε;
Ξέρεις ποια είμαι εγώ;
Ρώτα τους καταραμένους φίλους σου τα τζίνι,
να σου πουν για την Μπέλκις από το Μπιτλίς.
Θα σου στρίψω το λαρύγγι έτσι...
που η γλώσσα σου να κρεμάσει έξω
και τα βρομερά μάτια σου να πεταχτούν από τις κόγχες.
Το κουφάρι σου θα βρομίσει σκατά!
Είσαι καλά, Μπέλκις;
-Είσαι καλά; -Στο όνομα του Αλλάχ...
02:05 M.M. ΚΑΜΕΡΑ 04
02:05 Μ.M. ΚΑΜΕΡΑ 02
Πού ακριβώς ήταν το τοτέμ;
Εκεί.
Χαρούν.
02:06 Μ.M. ΚΑΜΕΡΑ 02
Ντιλέκ!
Ήρθαν στην κρεβατοκάμαρά μας, Ομέρ.
Υπομονή. Θα το μάθουμε αμέσως, αν θέλει ο Αλλάχ.
Γράφει το όνομά σου.
ΝΤΙΛΕΚ
7-7-3-0
Βγες έξω! Την κατάρα του Αλλάχ!
Φύγε!
Ήρθες να μας κατασκοπεύσεις.
Είπα, φύγε.
Άπιστο τζίνι! Φύγε!
Βλάσφημο, άπιστο! Που δεν φοβάσαι Αλλάχ ούτε Μωάμεθ!
Πονηρέ δαίμονα!
Το Τέρας...
Μην μπείτε μέσα, ό,τι κι αν γίνει.
Τζίνι.
Φανερώσου, αν είσαι εδώ.
Η ντουλάπα...
Πού τη βρήκες την ντουλάπα;
Είναι κειμήλιο.
Εσένα και τούτο το σπίτι
δεν σας στοιχειώνει ένα τζίνι μόνο.
Είναι πολλά.
Είναι οργισμένα, μοχθηρά και καταραμένα!
Μάλλον...
έχει να κάνει με τους γονείς σου.
Τους γονείς μου;
Μα...
τι ήταν αυτά στο μαξιλάρι μου; Ξέρεις...
τα φυλαχτά;
Δεν είναι φυλαχτά, καλή μου.
Δεν είναι φυλαχτά.
Είναι φαρμακερή μαύρη μαγεία.
Το Φαρμάκι του Τζίνι.
Τρεις χιλιάδες χρόνια πριν, στη Βαβυλώνα,
οι δαίμονες και τα τζίνι είχαν τέτοια δύναμη που κατάφεραν
όλη σχεδόν η ανθρωπότητα να είναι σε πόλεμο,
σαν άγρια, αιμοβόρα κτήνη.
Σφαγές,
βασανιστήρια,
βιασμοί...
Έθαβαν παιδιά ζωντανά.
Ο Κύριός μας λυπήθηκε τους ανθρώπους.
Έδειξε έλεος.
Έστειλε δυο αγγέλους, τον Χαρούτ και τον Μαρούτ, με μορφή ανθρώπων,
από τον ουρανό στη Γη.
Οι δυο άγγελοι δίδαξαν στους ανθρώπους τη λευκή μαγεία
για να καθαρίσουν αυτούς που έγιναν σκλάβοι του Σατανά.
Έβαλαν μονάχα έναν όρο.
Να μη χρησιμοποιήσουν ποτέ αυτή τη μαγεία
για κακό σκοπό.
Δυστυχώς, όμως...
όπως πάντα, η αχάριστη ανθρωπότητα
έπαιξε το παιχνίδι του πόθου και της αλαζονείας.
Πούλησαν τις πληροφορίες που έδωσαν οι άγγελοι...
στους δαίμονες.
Βασάνισαν φριχτά τον Χαρούτ και τον Μαρούτ.
Τους έδεσαν από τα πόδια
και τους κρέμασαν πάνω από έναν λάκκο.
Έπειτα...
τα τζίνι...
πάντρεψαν τη λευκή μαγεία με τις διδασκαλίες τους
κι έφτιαξαν τη φαρμακερή μαύρη μαγεία.
Και μετά;
Κανένας άνθρωπος δεν αντέχει το Φαρμάκι του Τζίνι.
Και τώρα τι θα γίνει;
Θέλουμε βοήθεια από τα τζίνι για να λύσουμε τα μάγια.
Θα κάνουμε ό,τι χρειαστεί.
Μια στιγμή, Χαρούν. Πριν αποφασίσεις για μας, να το σκεφτούμε;
Δεν έχουμε χρόνο, γι' αυτό...
Έχω μπερδευτεί, δεν μπορώ να σκεφτώ.
Ας δει πρώτα γιατρός την Ντιλέκ.
Μην είσαι ανόητος.
Βρήκαμε στο σπίτι ενα σωρό μαγικά.
Από πού ήρθαν; Έπεσαν από τον ουρανό;
-Κάποιος τα έφερε! -Ποιος;
Πού να ξέρω; Θα του έσπαγα το κεφάλι!
Ομέρ...
ο γιατρός δεν θα κάνει τίποτα τώρα.
Έχει καταρρεύσει. Ας την πάμε πρώτα σε ψυχίατρο
και μετά ό,τι θες!
Στάσου.
Ομέρ, γιε μου, άκου.
Επειδή με βλέπεις πώς είμαι και τι λέω,
μη θαρρείς πως είμαι τσαρλατάνα.
Δεν είπα αυτό.
Άκουσέ με προσεκτικά.
Δεν έχω κανένα πρόβλημα με τους γιατρούς.
Εγώ η ίδια πείθω τους αρρώστους που έρχονται σ' εμένα
να πάνε να δουν ψυχίατρο.
Κάποιους τους έχω πάει εγώ.
Επειδή...
δεν έχουν όλα σχέση με τα τζίνι.
Δεν είναι λογικό να δει γιατρό;
Λογικό;
Η λογική κάποτε είναι φίλη μας,
μα κάποτε είναι η νέμεσή μας.
Σαν μέλισσα. Μας δίνει μέλι, αλλά τσιμπάει κιόλας.
Κοίτα, Ομέρ.
Αυτή τη στιγμή, το πιο μοχθηρό, το πιο κακό τζίνι στον κόσμο
κυλάει στις φλέβες της.
Μη σε γελάει η ηρεμία του.
Θα σε στείλει στην κόλαση με την πρώτη ευκαιρία!
Σκοπός μου...
είναι να σας βοηθήσω, αλλά εσείς αποφασίζετε.
-Ομέρ, σε παρακαλώ... -Ντιλέκ...
Μη με διακόπτεις.
Άσ' την να κάνει αυτό που θέλει.
Σου ορκίζομαι, μετά θα πάω σε γιατρό.
Εντάξει. Κάνε ό,τι θες, αλλά γρήγορα.
Λοιπόν, Μπέλκις, τι θα γίνει;
Φέρε τα πράγματα από το αυτοκίνητο.
Γρήγορα.
-Αν θέλει ο Αλλάχ, όλα θα πάνε καλά. -Πάμε κι εμείς.
Μη φοβάσαι, καλή μου.
09:06 Μ.Μ. ΚΑΜΕΡΑ 07
Στο όνομα του Αλλάχ, θα καλέσω ένα τζίνι να μας βοηθήσει.
Ό,τι κι αν γίνει,
όσο είναι εδώ το τζίνι που θα δεχτεί την πρόσκληση,
μην ανοίξετε τα μάτια,
μη μιλήσετε...
και μην κουνηθείτε.
Πιάστε.
Ας καθίσουμε.
Στο όνομα του Αλλάχ...
Τζίνι.
Από ποια φυλή είσαι;
ΧΑΚΚΑΛ
Πώς σε λένε;
ΑΛΟΥΖΑΚ
Αλούζακ.
Είσαι μουσουλμάνος;
ΔΕΝ ΕΙΜΑΙ
Τι θρησκεία έχεις;
Χριστιανός.
Χαιρετίζω τον Ιησού Χριστό, γιο της Μαρίας.
Αυτός ήταν...
ο προστάτης των αθώων, των κατατρεγμένων.
Αν ακολουθείς τον δρόμο του...
βοήθα αυτήν την αθώα γυναίκα.
ΦΥΓΕ ΑΠΟ ΤΟ ΣΠΙΤΙ
Δεν φεύγω πριν σώσω το θύμα.
Στο όνομα του Ιησού που σου δώρισε τα ουράνια,
πες μου τα ονομάτα των δαιμόνων εδώ!
Γιακάζα...
Η φυλή Γιακάζα.
Αλούζακ, τελειώνει ο χρόνος μας.
Πες μας τι να κάνουμε για να τη σώσουμε από τη φυλή Γιακάζα!
In hoc signo vinces.
Εντάξει.
Εντάξει, ηρέμησε.
Το τζίνι έφυγε.
Τώρα σιγουρευτήκαμε ότι το ξόρκι είναι το Φαρμάκι του Τζίνι.
Τα τζίνι που σε στοιχειώνουν είναι της φυλής Γιακάζα.
Γιακάζα; Τι είναι αυτό;
Γιακάζα είναι η πόρτα για το βασίλειο των ονείρων.
Τα τζίνι και οι πανίσχυροι δαίμονες που ζουν από πίσω
είναι από το βασίλειο Γιακάζα.
Τη νύχτα που κοιμόσαστε,
τα τζίνι αυτά παραμονεύουν στο σκοτάδι.
Λατρεύουν τον θεό Άγνι.
Άγνι θα πει "φωτιά" στα σανσκριτικά.
Είναι η φυλή που μισεί περισσότερο τους ανθρώπους.
Μπορούν να σε κολάσουν κι όσο βρίσκεσαι
ανάμεσα σε ύπνο και ξύπνιο.
Μόνο ένας άνθρωπος στην ιστορία μπόρεσε να τα νικήσει.
Ποιος;
Ο Σολομών.
Ήταν ο μόνος άνθρωπος που κατείχε
τη μαύρη τέχνη για το Φαρμάκι του Τζίνι.
Κι αυτό τι είναι;
"In hoc signo vinces".
Δεν έχω ιδέα.
Το τζίνι μ' έβαλε να το γράψω όταν ρώτησα πώς θα σωθείς.
Μπέλκις, αυτό μοιάζει με λατινικά.
Το τζίνι ήταν χριστιανός.
Από τους πρώτους.
Ίσως μας έστειλε κρυπτογραφημένο μήνυμα
από φόβο μην τον εκδικηθούν τα άλλα.
Ξέρω κάποιον που ίσως ξέρει να μας πει τι σημαίνει.
-Τον παίρνω, αν θέλετε. -Φυσικά. Πάρ' τον.
Και τώρα τι κάνουμε;
Να πώς έχουν τα πράγματα.
Κάποιος σου έριξε το Φαρμάκι του Τζίνι
κι έστειλε το πιο επικίνδυνο τζίνι των Γιακάζα να σε βρει.
Ποιος θα έκανε τέτοια κακία και γιατί;
Η Ντιλέκ δεν πειράζει μύγα.
Τα τζίνι όρισαν αυτό το σπίτι ως επικράτειά τους.
Βρήκα τι σημαίνει.
Το 312 μ.Χ., ο Ρωμαίος αυτοκράτορας Κωνσταντίνος Α' βλέπει όραμα
έναν πελώριο σταυρό στον ουρανό
κι ακούει αυτή τη φράση.
"Εν τούτω νίκα".
Και να τι σημαίνει.
"Σπάσε τον κώδικα και θα νικήσεις".
Ποιος είναι ο κώδικας;
7-7-3-0
Έβλεπα παντού αυτούς τους αριθμούς. Τι άλλο να είναι;
Μπέλκις, εσύ τι λες;
Επτά, επτά, τρία, μηδέν.
Μα τον Αλλάχ, ξέρω.
Γι' αυτό σε στοιχειώνει η Γιακάζα.
Δηλαδή, για να τη σώσουμε,
πρέπει να σπάσουμε αυτόν τον κώδικα.
Τα τζίνι μπορούν να περάσουν μυστικά από το βασίλειό τους στο δικό μας
με αριθμούς και σύμβολα.
Και;
Πρέπει κάποιος να πάει στο βασίλειο της Γιακάζα
για να βρει τι θα πει "7-7-3-0".
Πώς; Ποιος;
-Εσύ. -Εγώ;
Με την τελετή που λέγεται Ύπνος του Ασραήλ.
"Ύπνος του Ασραήλ"; Τι είναι αυτό;
Όταν κοιμόμαστε, στην πραγματικότητα πεθαίνουμε.
Στον ύπνο, η ψυχή φεύγει από το σώμα.
Φαντάσου το αντίθετο.
Η ψυχή μένει εδώ, αλλά το σώμα πάει στο βασίλειο των ονείρων.
Αυτός είναι ο Ύπνος του Ασραήλ.
Η Ντιλέκ θα εκτελέσει την τελετή,
το σώμα της θα περάσει στο βασίλειο των τζίνι,
θα βρει τι σημαίνει το "7-7-3-0"
και θα γυρίσει;
Ακριβώς.
Είναι επικίνδυνο; Θα είναι ασφαλής;
Φυσικά. Αλλά όχι πιο επικίνδυνο απ' ό,τι περνάει σήμερα.
Θα χρειαστώ μια κούπα γάλα γουρουνιού,
μια κούπα αίμα γουρουνιού...
Ντιλέκ; Τι τρέχει;
Ελάτε. Πρέπει να βιαστούμε.
Δυναμώνουν.
Το βασίλειο των τζίνι κρύβεται πίσω από καθρέφτες.
Κοίτα τον καθρέφτη δεξιά σου.
Κοίτα τα πρόσωπα που καθρεφτίζονται, από δεξιά προς αριστερά.
Διάλεξε ένα και κοίτα το στα μάτια.
Επανάλαβε έπειτα από μένα.
Βάλε το δεξί σου χέρι στο γάλα...
το αριστερό στο αίμα...
πολύ αργά.
Κοίτα την τηλεόραση.
Μείνε προσηλωμένη στην τηλεόραση.
Συνέχισε.
Κι άλλο.
Κλείσε τα μάτια.
Τώρα είναι πίσσα σκοτάδι.
Είσαι ολομόναχη στο σκοτάδι.
Άκου την καρδιά σου που χτυπάει.
Άκουσέ την.
Άκου.
Τι βλέπεις;
Σκοτάδι.
Δεν είναι κανείς εδώ.
Τώρα ονειρεύεσαι.
Είσαι στο βασίλειο της Γιακάζα.
Η ψυχή σου είναι εδώ, μα το σώμα στο βασίλειο των τζίνι.
Άπλωσε μπροστά το δεξί χέρι.
Κοίτα την παλάμη σου.
Διάβασε!
ΠΕΘΑΝΕ
Φοβάμαι.
Μη φοβάσαι.
Τα τζίνι τρέφονται με τον φόβο.
Όσο πιο πολύ φοβάσαι, τόσο δυναμώνουν.
Κάποιος με παρακολουθεί.
-Τον βλέπεις; -Όχι.
Πού είναι;
Πίσω από την πόρτα.
Με κοιτάζει.
Θα πεθάνεις έτσι κι έρθεις εδώ!
0-3-7-7
Ντιλέκ!
Είσαι καλά;
-Καλά είμαι. -Σίγουρα;
Ναι! Βρες την Ντιλέκ!
Ο Σατανάς...
είναι αναμάρτητος.
Αλλά οι άνθρωποι...
είναι η προσωποποίηση του κακού.
Στο όνομα του Αλλάχ...
Θυμάσαι ποιος σου το έκανε αυτό στο βασίλειο της Γιακάζα;
Όχι.
Αλλά ήταν τρομακτικό.
Ντιλέκ...
οι δαίμονες και τα τζίνι μιλούν από την κοιλιά.
Άκουσες οτιδήποτε όσο σου το έκαναν αυτό;
Ναι.
Κιτάμπ-ελ Αχίρ.
Το Κιτάμπελ Αχίρ.
-Αραβικά; -Ναι.
Σημαίνει "Το Έσχατο Βιβλίο".
Το Έσχατο Βιβλίο...
Ξέρουμε ότι ο έσχατος προφήτης είναι ο Μωάμεθ...
άρα το έσχατο βιβλίο είναι το Κοράνι.
-Δηλαδή... -Η φυλή Γιακάζα μάς λέει
να κοιτάξουμε στο Κοράνι να βρούμε τι είναι το "7-7-3-0".
-Ορίστε. -Στο όνομα του Αλλάχ...
Επτά, επτά, τρία, μηδέν.
Εβδομήντα επτά και τριάντα.
Σούρα 77...
στίχος 30.
"Απέλθετε σε μια Σκιά με τρία δόντια".
"Σκιά με τρία δόντια". Τι είναι αυτό;
Τι προσπαθούν να πουν;
Το θυμάμαι αυτό.
"Η σκιά με τα τρία δόντια".
Λέει "Το Χωριό των Τριών Σκιών".
Μπέλκις, ποιες είναι οι τρεις σκιές;
Τον παλιό καιρό...
έλεγαν τον Σταυρό "σκιά με τρία δόντια".
Επειδή πάει προς τρεις πλευρές.
Επίσης...
στον χριστιανισμό, είναι η τριάδα Πατήρ, Υιός και Άγιο Πνεύμα.
Κι αυτό τι σχέση έχει μ' εμένα;
Αν στη Σούρα 77 λέει να πας στη σκιά με τα τρία δόντια,
πρέπει να πας σ' εκείνο το χωριό. Σωστά, Μπέλκις;
Είναι χριστιανικό χωριό;
Δεν ξέρω. Πρώτη φορά το ακούω.
Πού βρήκες το κουτί και τις φωτογραφίες;
Ήταν στα πράγματα της μητέρας μου, αλλά...
Οι γονείς σου; Δεν σου είπαν ποτέ γι' αυτό το χωριό;
Όχι. Ούτε που ξέρω αν υπάρχει.
Το Google λέει ότι υπάρχει. Είναι στην Προύσα.
Στην Προύσα;
Η οικογένειά μου είναι από κει.
Πρέπει να πας αμέσως.
Μια στιγμή. Τι θες να πεις "αμέσως";
Δεν έχουμε χρόνο. Κινδυνεύει η ζωή της.
Πώς είσαι τόσο σίγουρη;
-Πού το ξέρεις; -Είδες τι έγινε.
Τα τζίνι που τη στοιχειώνουν είπαν να πάμε στο χωριό.
Εκεί θα φανερωθεί το μυστικό.
Αλλιώς θα της επιτεθούν με όλη τους τη δύναμη.
Δεν λέω να μην πάμε.
Αλλά ας περιμένουμε λίγες μέρες.
Να την πάμε σε γιατρό.
Να περάσει το πόδι μου και πάμε. Γιατί να βιαστούμε;
Ομέρ.
-Πολύ μιλάς. -Δουλειά σου εσύ!
Για τη γυναίκα μου μιλάμε! Μη χώνεις τη μύτη σου!
-Γίνεσαι κακός. -Δεν με νοιάζει!
Μη μ' ενοχλείς, λοιπόν!
Τι σηκώνεσαι; Θα με χτυπήσεις;
Φύγε από το σπίτι μου!
Φτάνει! Μη μαλώνετε.
Γιε μου...
Κοίτα, εγώ δεν έχω συμφέρον.
Πονάνε τα γόνατά μου κι έχω ζάχαρο.
Με δυσκολία στέκομαι.
Και να ήθελα, δεν θα μπορούσα να πάω.
Αλλά εσείς ξέρετε.
Κάντε ό,τι θέλετε.
Για όνομα του Αλλάχ...
Έτσι κάνουν οι απατεώνες.
Θολώνουν τα νερά και την κοπανάνε.
Ομέρ, δεν θα μείνω άλλο εδώ.
Τι θα πει αυτό;
-Μη μου φωνάζεις! -Θα φωνάζω!
Ομέρ.
Δεν είπες ότι θα δεις γιατρό όταν τελειώσει;
Ναι, αλλά δεν τέλειωσε!
Εγώ τελείωσα, Ντιλέκ!
Ώρες ολόκληρες το ανέχομαι!
Τζίνι, μαγείες, φυλαχτά, καθρέφτες, αίμα γουρουνιού κι άλλες αηδίες...
Ωραία, εγώ πάω. Εσύ μείνε.
Ντιλέκ.
Μπορεί να μείνει μαζί μας απόψε.
Δεν πάμε στην Προύσα τέτοια ώρα. Αν πάμε, φεύγουμε το πρωί.
Εντάξει;
Κάντε ό,τι θέλετε.
Θα πάρω ρεπό να πάω στον Ομέρ.
Ελπίζω να μετάνιωσε ο ηλίθιος.
Πάμε μαζί του μετά στην Μπέλκις.
Θα την πάρουμε να φύγουμε πριν νυχτώσει.
-Τα λέμε στο χωριό, εντάξει; -Εντάξει.
Δεν ξέρω πώς να σας το ξεπληρώσω.
Μη σε νοιάζει. Κοίτα να γίνεις καλά.
-Ενημερώστε με. -Εντάξει. Πρόσεχε στον δρόμο.
Εντάξει. Φεύγουμε.
-Τα λέμε. -Τα λέμε. Καλή τύχη.
Φτάσαμε;
Καλά πάμε. Έτσι είπαν, τουλάχιστον.
Ειρήνη σ' εσένα.
Και σ' εσένα, αδερφέ.
Συγγνώμη που μπήκαμε έτσι, η πόρτα ήταν ανοιχτή.
Δεν πειράζει.
Ψάχνουμε για ένα μέρος, τις Τρεις Σκιές.
Το Χωριό των Τριών Σκιών εννοείς;
Ναι. Το είδαμε στο Internet.
Οι χριστιανοί το λένε Χωριό της Σκιάς με τα Τρία Δόντια.
Οι μουσουλμάνοι Χωριό των Τριών Σκιών.
-Ζούσαν εκεί μουσουλμάνοι και χριστιανοί; -Ναι.
Κοίτα, βιαζόμαστε.
Πού είναι το χωριό;
Κανείς δεν ζει πια εκεί.
Αλήθεια;
Είχαν απομείνει κάτι σπίτια,
αλλά πλημμύρισαν όταν έγινε το φράγμα.
Το Φράγμα του Αλάτσατα.
Τι τρέχει; Γιατί το ψάχνετε;
Κάτι θέλουμε να δούμε.
Υπάρχει εδώ κανείς που να έμενε εκεί;
Ο Γιασίν μονάχα, ο τρελός. Τον λέμε Αλυσίδα.
Είναι σαλεμένος, ξέρετε.
Τι κάνει, δηλαδή;
Όλοι οι χωριανοί τον φοβούνται.
Γιατί;
Δένεται κάθε βράδυ με αλυσίδες
και μιλάει με το Τζίνι.
Εσύ! Δεν σου είπα να μην παίζεις εκεί;
Φεύγα!
Είπες ότι μιλάει στο Τζίνι;
Ναι.
Αυτό που λέει τη μοίρα.
Όσοι έρχονται να τον δουν παθαίνουν κακό.
Γι' αυτό λέω να μην πάτε.
Μπορείς να μας πας σ' αυτόν;
Ποτέ.
Ποτέ δεν πλησιάζω τον καταραμένο.
Θα σας δείξω από πού να πάτε, αν θέλετε.
Εντάξει, πάμε.
Ελάτε.
Εδώ είναι το 97.
Εδώ μένει;
Πού να ξέρω;
Γιασίν;
Χαρούν.
Κάποιος είναι εδώ.
Γιασίν.
Ο Σατανάς δεν θα πεθάνει πριν φύγει ο τελευταίος άνθρωπος.
Γιασίν, ήρθαμε από την Κωνσταντινούπολη.
Έχεις πέντε λεπτά;
Φύγετε. Τα ταράζει η παρουσία σας.
Ποια;
Τα τζίνι.
Γιατί τα ταράζει;
Λένε πως ζέχνετε αίμα.
Ξέρουν γιατί είμαστε εδώ;
Τρεις σκιές, τρεις θνητοί, τρία κακά.
Οι άνθρωποι...
το Τζίνι...
κι ο Σατανάς.
Κοίτα, Γιασίν...
κάποια τζίνι στοιχειώνουν αυτή τη γυναίκα.
Μια χότζα που μας βοηθούσε είπε ότι το πρόβλημα ήταν στις Τρεις...
Μη μιλάς για το καταραμένο μέρος!
Φύγετε. Μακριά!
Η φυλή Γιακάζα.
Τι είπες;
Είπα, η φυλή Γιακάζα.
Έλα δω.
Πλησίασε.
Σταμάτα!
Πού πάτε το μωρό μου;
Είσαι εκείνη.
Ποια;
Το Παιδί που Τρώει τις Ψυχές.
Τι σημαίνει αυτό;
Πρέπει να σε πάω εκεί αμέσως.
-Πού; -Έλα, πρέπει να βιαστούμε.
Αλλιώς θα σε πάρουν στο πλευρό τους.
Μυρίζεις τέλεια.
Γαλλικό άρωμα.
Πήρες την Ντιλέκ;
Δοκίμασα και τους δυο. Δεν θα πιάνει εκεί.
Δεν έχει σήμα;
Έπρεπε να τον πάρω νωρίτερα.
Θα ανησυχεί.
Λες να υποψιάζονται τίποτα;
Δεν νομίζω.
Κάλυψα τα ίχνη μου. Δεν ξέρω για σένα.
Στον πρώτο δεξιά.
Φοβάσαι;
Φαίνομαι να φοβάμαι;
-Πού πάμε; -Ακολουθήστε με.
Κανείς δεν τολμάει να πατήσει εδώ.
Τι είναι αυτά, τάφοι;
Το μυστικό κοιμητήρι των παιδιών που φονεύτηκαν μόλις γεννήθηκαν.
Τι σχήματα είναι αυτά από πάνω;
Σύμβολα της φυλής των τζίνι που κάνει το φαρμακερό ξόρκι.
Τι θες να πεις; Γίνε σαφής.
Ένας τάφος έχει σχέση μ' εσένα.
Τι;
Ντιλέκ, πριν από 30 χρόνια,
σαράντα μία μέρες αφού γεννήθηκες,
μια άγνωστη, κακόβουλη αρρώστια σε κυρίεψε.
Οι γιατροί είπαν ότι θα πεθάνεις.
Κάποιος είπε στους γονείς σου γι' αυτό που έγινε στο Ντέιρ-ι Χάρις
στο Χωριό των Τριών Σκιών.
Το Ντέιρ-ι Χάρις;
Την τελετή όπου η μοιραία αρρώστια κάποιου
μεταφέρεται στο σώμα κάποιου άλλου.
Τη λένε Ντέιρ-ι Χάρις, που θα πει "λάκκος του Σατανά".
Συνέχισε.
Μια μέρα που γεννήθηκε ένα μωρό στο χωριό,
το πήραν από τη μάνα του
και το έφεραν σ' εσένα.
Το μωρό μου...
Και με τα τζίνι της Γιακάζα,
η κακιά αρρώστια που είχες μεταφέρθηκε στο άλλο μωρό,
σαν φαρμάκι.
Εσύ έζησες...
κι εκείνο πέθανε.
Το έδωσαν στο Τζίνι.
Εσύ πού τα ξέρεις αυτά;
Εμένα έβαλαν οι χωριανοί να καλέσω τα τζίνι!
-Γιατί το έκαναν αυτό; -Για τα λεφτά.
Οι πλούσιες οικογένειες σκότωναν τα παιδιά των φτωχών
για να ζήσουν τα δικά τους.
Έρχονταν από τη Γερμανία, τη Γαλλία,
ακόμα κι από το Ισραήλ!
Δεν μπορεί...
Κι οι χωριανοί που συνεργάστηκαν πέθαναν από μια κατάρα.
Αρρώστιες, πυρκαγιές,
τρέλα...
Τι θα κάνω;
Κάποιος είπε στα τζίνι πού είσαι
με μαύρη μαγεία.
Θα πάρουν πίσω τη ζωή που σου χάρισαν.
Τι θα κάνω;
Κοίτα προσεκτικά τους τάφους.
Σ' έναν απ' αυτούς είναι το μωρό που πέθανε εξαιτίας σου.
Σε ποιον;
Αυτό θα το βρεις εσύ.
Σκέψου τι πέρασες.
Ποιος είναι;
Αυτός.
Αν είναι έτσι...
θα πάρουμε τα λείψανά του να τα θάψουμε σε κανονικό τάφο.
Τότε θα σ' αφήσουν ήσυχη τα τζίνι. Θα έχεις σωθεί.
Γιατί με βοηθάς;
Επειδή ήσουν αθώα. Οι χωριανοί ήταν οι απάνθρωποι.
Μ' έβαζαν να σκορπίσω θάνατο. Αυτή τη φορά, θα δώσω ζωή.
Δώσ' μου το κλειδί.
Η φυλή Γιακάζα.
Έφυγαν.
Σώθηκες, Ντιλέκ.
Δεν θα σου κάνουν άλλο κακό.
Χαρούν, σταμάτα!
Χαρούν!
-Ντιλέκ! -Μπέλκις!
Ντιλέκ!
Ομέρ;
Το...
Το τηλέφωνο.
Πού είναι;
Το τηλέφωνό μου...
Πού είναι το τηλέφωνο;
Γαμώτο, πού είναι;
ΕΙΣΕΡΧΟΜΕΝΗ ΚΛΗΣΗ ΧΑΡΟΥΝ
Ναι; Χαρούν;
Αντίο, Σεντά.
Γιατί;
"Γιατί";
Επειδή ζεις μόνο και μόνο χάρη σε μια πράξη διαστροφής.
Τι;
Σκότωσαν το μωρό μου...
για να σώσουν εσένα.
Αφήστε με! Το μωρό μου!
Τριάντα χρόνια τώρα...
ζούσα μ' αυτόν τον πόνο.
-Δεν έφταιγα εγώ. -Φυσικά.
Εσύ είσαι αθώα.
Οι καταραμένοι χωριανοί έφταιγαν, κι οι γονείς σου.
Αυτοί είναι οι δαίμονες ανάμεσά μας.
Εγωιστές,
ξιπασμένοι...
και πλούσιοι.
Και μην ξεχνάς...
εσύ είσαι ο διεφθαρμένος σπόρος τους.
Τι φταίω εγώ;
Ξέρεις κάτι, Ντιλέκ;
Τα παιδιά τους είναι αυτά που δένουν τους νεκρούς σ' αυτόν τον κόσμο.
Θέλω να πω...
υποφέρουν κι αυτοί.
Ό,τι πάθεις από μένα θα το νιώσουν κι οι γονείς σου.
Με κοιτάς σαν να είμαι ο Σατανάς.
Όμως εγώ...
το μόνο που ήθελα ήταν μια απλή ζωή στο χωριό
με τον άντρα μου.
Όσο ήμουν έγκυος...
σκότωσαν πρώτα τον άντρα μου.
Έπειτα πήραν το μωρό μου τη στιγμή που γεννήθηκε.
Και για ποιον λόγο;
Ποιος ευθύνεται γι' αυτό που μας συνέβη;
Πες το εκδίκηση, αν σ' αρέσει.
Θα χυθεί αίμα για κάθε ζωή που πήραν, Ντιλέκ!
Τριάντα χρόνια μάζευα πληροφορίες για τη μαγεία και τα τζίνι...
γι' αυτή τη μέρα, Ντιλέκ!
Μα κρατούσες το Κοράνι...
Κι οι τρεις αβραμικές θρησκείες λένε πως όσο πλησιάζει η Ημέρα της Κρίσης
όλο και πιο πολλοί άπιστοι θα κάνουν τους πιστούς!
Πες μου...
είμαι εγώ άπιστη;
Σε ικετεύω, άφησέ με.
-Βοήθα με, Αλλάχ... -Μη λες το όνομά του!
Τη μέρα που πήραν το παιδί μου,
διάλεξα τον Σατανά!
Κι εσύ...
εσύ που μιλάς με τον Σατανά...
μη ζητάς το έλεος του Αλλάχ!
Γιατί δεν βοηθάει τους απελπισμένους!
Αν βοηθούσε τους απελπισμένους,
θα είχε βοηθήσει κι εμένα!
Αλλά δεν το 'κανε.
Χαρούν...
είναι όλα έτοιμα, γιε μου;
Όλα, μητέρα.
Βοηθήστε με!
Σώστε με, κάποιος!
Βοήθεια...
Βοηθήστε με!
Σας παρακαλώ...
Ομέρ!
Χαρούν!
Τι κάνεις εκεί;
Σε παρακαλώ, μη...
Τι σου έχω κάνει, Χαρούν;
Σε ικετεύω, σταμάτα. Σε παρακαλώ...
Ομέρ!
Ο Ομέρ;
Η καλύτερή σου φίλη, η Σεντά, κοιμάται με τον άντρα σου, Ντιλέκ.
Όχι, λες ψέματα.
Δεν θα...
Χρόνια σε ψάχναμε η μητέρα μου κι εγώ.
Όταν σε βρήκαμε, έπρεπε απλώς να μπούμε σπίτι σου.
Αν ξέρεις τις αδυναμίες κάποιου...
είναι πολύ εύκολο.
Κατάλαβα ότι ο άντρας σου σε απατούσε. Και γνώρισα τη Σεντά.
Αλλά η Σεντά είναι αθώα. Δεν ξέρει ποιος είμαι.
Παρ' όλα αυτά...
με χρησιμοποίησε για να μην υποψιαστείς...
κι εγώ εκείνην για να έχω πρόσβαση.
Εσύ έβαλες τα φυλαχτά;
Αδυναμίες, Ντιλέκ.
Τρέφονται από τη ζωή μας σαν σκουλήκια.
Γιατί δεν με σκότωσες αμέσως;
Επειδή...
μόνο εσύ μπορούσες να βρεις τα λείψανα του αδερφού μου.
Σου άξιζε η ίδια μοίρα. Έτσι δουλεύει ο Σατανάς.
Και θες να μάθεις πώς ξελόγιασε η Σεντά τον άντρα σου;
Του έκανε ένα ξόρκι πειρασμού, το Ξόρκι του Παπά.
Αλλά είναι πολύ άπειρη, και λίγο χαζούλα.
Δεν ξέρει ότι τα μάγια τελειώνουν με πόνο.
-Κλείσ' το, Σεντά. -Όχι.
-Δεν μ' αρέσει. -Γιατί, φοβάσαι;
-Εγώ να φοβάμαι; -Ναι.
Εντάξει τότε,
πόζαρέ μου.
-Είδες; Δεν φοβάμαι. -Ο ατρόμητος εραστής μου.
-Τώρα κλείσ' το. -Εντάξει! Χαμογέλα.
Έλα τώρα...
Μη λυπάσαι τον Ομέρ, Ντιλέκ.
Το ξόρκι στο μαξιλάρι ήταν για σένα.
Αλλά το άλλο ήταν γι' αυτόν.
Το ξόρκι της τρέλας.
Θυμάσαι τους πίνακες που σου χάρισα;
Αυτούς που σου άρεσαν.
Φέρνουν τρέλα.
Για να πολεμήσεις το κακό, πρέπει να είσαι κακός.
Το σκοτάδι κι η διαστροφή ξύπνησαν.
Δεν υπάρχει γυρισμός.
Τους καταράστηκαν!
Σειρά σου τώρα!
Έρχονται, μαμά! Γρήγορα!
Δεν υπάρχει γυρισμός! Το σκοτάδι θα γεννήσει το κακό!
Θα έχεις την ίδια μοίρα με το παιδί μου!
Έλα, μαμά!
Θα πέσεις στον λάκκο
έτσι όπως βγήκες!
Γρήγορα, μαμά!
Τους ακούς;
Έρχονται για σένα, Ντιλέκ!
Έλα, μαμά!
Μπέλκις Α. και ο γιος της, Χαρούν Α: Δυο πτώματα βρέθηκαν σε καμμένο σπίτι
κοντά στην πόλη Τοκάτ της Τουρκίας.
Η αιτία της φωτιάς είναι αδιευκρίνιστη.
Τα πτώματα εικάζεται πως είναι η Μπέλκις, εξορκίστρια, και ο γιος της,
αλλά η ιατροδικαστική έκθεση δεν το δηλώνει με βεβαιότητα.
Οι μάρτυρες ισχυρίζονται ότι μητέρα και γιος ζουν ακόμα.
Ντιλέκ Υ.: Βρέθηκε σε κωματώδη κατάσταση
σε δρόμο του Μεζίντκοϊ στην Προύσα.
Ανταποκρίθηκε καλά στην αγωγή.
Κάθε άλλη σχετική πληροφορία είναι απόρρητη.
Η Ντιλέκ Υ. παραμένει υπό προστασία.
Ομέρ Υ.: Βρέθηκε νεκρός στο σπίτι του.
Η ιατροδικαστική έκθεση μιλά περί φόνου και αυτοκτονίας,
και λέει ότι "έκοψε το λαρύγγι του αφού δολοφόνησε την ερωμένη του".
Σεντά Φ.: Βρέθηκε νεκρή στο σπίτι του Ομέρ Υ.
Η υπόθεση χαρακτηρίστηκε "ερωτικό καβγαδάκι".
Αλυσίδας, κοινώς Γιασίν: Κανείς δεν ζήτησε το πτώμα του
και ετάφη σε ομαδικό τάφο.
Υποτιτλισμός: Σοφία Σκουλικάρη